Dezinfikovana igrališta i javni prostori u Banjaluci – mojKontakt portal – Radio Televizija Kontakt\nDezinfikovana igrališta i javni prostori u Banjaluci\nBANJALUKA – U okviru preventivnih mjera, tokom proteklog vikenda, po nalogu Odsjeka za poslove civilne zaštite i profesionalne teritorijalne vatrogasne jedinice, obavljena je dezinfekcija javnih površina i dječijih igrališta na širem području Banjaluke.\n“Pred jesen, najavu gripa i mogućeg novog talasa virusa korona, počela je dezinfekcija javnih površina i dječijih igrališta. Za vikend je dezinfikovano 11 igrališta, Park Mladen Stojanović i izletište na Banj brdu”, kazao je šef Odsjeka za poslove civilne zaštite i profesionalne teritorijalne vatrogasne jedinice Mladen Ćućun.\nPrema njegovim riječima, osim parka i Banj brda, dezinfikovana su i igrališta u ulicama: Ravnogorska, Dragiše Vasića, Aleji Svetog Save, Кordunaškoj, Milutina Milankovića, Zmaj Ognjenog Vuka, Jug Bogdana, Sime Matavulja, te igralište uz Vrbas – kod restorana “Marko Polo”.\nOn je naglasio da se ove preventivne aktivnosti nastavljaju i u narednom periodu, kada će biti dezinfikovana sva dječija igrališta na podčuju grada.\nMotociklista poginuo u Hrvaćanima, dvije osobe povrijeđene\nU Hrvatskoj 138 novozaraženih virusom korona